ระเบียบองค์การบริหารส่วนตำบลบัวทองระเบียบองค์การบริหารส่วนตำบลบัวทองว่าด้วยข้อมูลข่าวสารของราชการพ.ศ. ๒๕๕๘ เพื่อให้การบริการการจัดระบบ การขอ การอนุญาต และการให้บริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลบัวทอง เป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ องค์การบริหารส่วนตำบลบัวทองจึงวางระเบียบว่าด้วยข้อมูลข่าวสารของราชการไว้ ดังต่อไปนี้ข้อ๑ ระเบียบนี้เรียกว่า ระเบียบองค์การบริหารส่วนตำบลบัวทองว่าด้วยข้อมูลข่าวสารของราชการ พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาระเบียบข้อบังคับและคำสั่งอื่นใดขององค์การบริหารส่วนตำบลบัวทองในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้องค์การบริหารส่วนตำบล หมายความว่าองค์การบริหารส่วนตำบลบัวทองหน่วยงานในสังกัด หมายความว่า สำนักกองหรือหน่วยงานที่มีฐานะเทียบเท่ากองในสังกัดองค์การบริหารส่วนตำบลข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดองค์การบริหารส่วนตำบลบัวทองศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลบัวทองตามกฎหมายว่าด้วยข้อมูลข่าวสารของราชการนายกองค์การบริหารส่วนตำบล หมายความว่านายกองค์การบริหารส่วนตำบลบัวทองคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลบัวทองวัน หมายความว่า วันตามปีปฏิทินวันทำการ หมายความว่า วันทำการตามปกติของหน่วยงานของรัฐคำขอ หมายความว่า คำขอข้อมูลข่าวสารตามระเบียบนี้ข้อ๕ ให้นายกองค์การบริหารส่วนตำบลรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้หมวด ๑คณะกรรมการข้อมูลข่าวสารขององค์การบริหารส่วนตำบลบัวทอง ข้อ๖ ให้มีคณะกรรมการข้อมูลข่าวสารขององค์การบริหารส่วนตำบลบัวทองประกอบด้วย(๑) นายกองค์การบริหารส่วนตำบล ประธานกรรมการ(๒) รองนายก อบต. ที่นายก อบต. มอบหมาย รองประธานกรรมการ(๓) ปลัด อบต. กรรมการ(๔) ผู้อำนวยการกองช่าง กรรมการ(๕) ผู้อำนวยการกองคลัง กรรมการ(๖) หัวหน้าส่วนการศึกษา ศาสนาและวัฒนธรรม กรรมการ(๗) หัวหน้าส่วนสวัสดิการสังคม กรรมการ(๘) หัวหน้าสำนักปลัด กรรมการและเลขานุการ(๙) เจ้าหน้าที่บริหารงานทั่วไป กรรมการและผู้ช่วยเลขานุการข้อ๗ ให้คณะกรรมการมีอำนาจหน้าที่ ดังต่อไปนี้(๑)เสนอนโยบายหรือมาตรการเกี่ยวกับการบริหาร การจัดระบบ การขอการอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่ที่ทำการองค์การบริหารส่วนตำบลหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีมีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆตามที่คณะกรรมการมอบหมาย(๙)เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐)ดำเนินงานอื่นใดตามที่นายกองค์การบริหารส่วนตำบลมอบหมายข้อ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ๙ ให้นำความในข้อ ๘มาใช้บังคับกับการประชุม ของคณะอนุกรรมการหรือคณะทำงานคณะกรรมการแต่งตั้งโดยอนุโลมข้อ๑๐ มติของคณะกรรมการต้องได้รับความเห็นชอบจากนายกองค์การบริหารส่วนตำบลก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ๑๑ ให้จัดตั้งศูนย์ข้อมูลข่าวสารขององค์การบริหารส่วนตำบลบัวทองขึ้นอยู่ในความรับผิดชอบของปลัดองค์การบริหารส่วนตำบลบัวทองเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษาค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไป ตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ๑๒ ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการดังนี้(๑)ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนเข้าตรวจดูได้(๓)ข้อมูลข่าวสารอื่น(๔)ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะต้องเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒)ไปยังศูนย์ข้อมูลข่าวสารขององค์การบริหารส่วนตำบลเพื่อให้ประชาชนเข้าตรวจดูค้นคว้า หรือขอสำเนาให้หน่วยงานในสังกัดจัดให้มีเจ้าหน้าที่ควบคุม ดูแล การตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่น ๆที่อยู่ในความครอบครองหรือควบคุมดูแล ซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องส่งให้แก่ ศูนย์ข้อมูลข่าวสารตามข้อ ๑๒ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ๑๔ ให้ศูนย์ข้อมูลข่าวสารจัดทำสมุดทะเบียนสำหรับผู้เข้าขอตรวจดูข้อมูลข่าวสารที่ตั้งแสดงไว้ ทั้งนี้เพื่อเป็นหลักฐานของทางราชการข้อ๑๕ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนตำบลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่า ข้อมูลข่าวสารตามคำขอนั้นเป็นข้อมูลข่าวสารที่มีอยู่ในความครอบครองหรือควบคุมดูแลศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานใดในองค์การบริหารส่วนตำบลหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสาร ให้ปลัดเทศบาลในฐานะเลขานุการศูนย์หรือผู้ที่ได้รับมอบหมายเป็นผู้พิจารณาอนุญาตโดยให้เจ้าหน้าที่ประจำศูนย์ข้อมูลข่าวสารซึ่งเป็นพนักงานองค์การบริหารส่วนตำบลไม่ต่ำกว่าระดับ๒เป็นผู้ลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัวชื่อสกุลและตำแหน่งตลอดจนวันเดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นขอขอให้รับรองข้อ๑๖ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของส่วนราชการประจำจังหวัดให้เจ้าหน้าที่ผู้รับคำขอเสนอเรื่องไปยังหน่วยงานนั้น พร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานองค์การบริหารส่วนตำบลไม่ต่ำกว่าระดับ ๒เป็นผู้ลงนามรับรองความถูกต้องของข้อมูลข่าวสาร เว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของราชการพ.ศ. ๒๕๔๔ในกรณีที่มิอาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ๑๗ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗ แห่งพระราชบัญญัติข้อมูลข่าวสารของราชการพ.ศ.๒๕๔๐ข้อ๑๘ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ๑๙ ข้อมูลข่าวสารส่วนบุคคลมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการ โดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ๒๐ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๙ เห็นว่าเป็นเรื่องที่ไม่ต้องเปิดเผยข้อ๒๑ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวข้อ๒๒ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆตามหลักเกณฑ์ที่องค์การบริหารส่วนตำบลบัวทองกำหนดโดยคำแนะนำของคณะกรรมการข้อ๒๓ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่คณะกรรมการข้อมูลข่าวสารของราชการประกาศกำหนดหรือองค์การบริหารส่วนตำบลบัวทองกำหนดโดยความเห็นชอบของคณะกรรมการข้อมูลข่าวสารของราชการรายได้จากการจำหน่ายข้อมูลข่าวสารตามข้อ๒๓ และค่าธรรมเนียมตามวรรคหนึ่งให้ปฏิบัติตามระเบียบของราชการหมวด ๕กำหนดระยะเวลา ข้อ๒๕ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒)การให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควร เพื่อให้ผู้ยื่นขอมารับแต่ต้องไม่เกินเจ็ดวันทำการในกรณีมีเหตุจำเป็นอาจขออนุมัติจากนายกองค์การบริหารส่วนตำบลหรือผู้ซึ่งนายกองค์การบริหารส่วนตำบลมอบหมายเพื่อขอขยายเวลาออกไปได้แต่ต้องไม่เกินสิบห้าวัน(๓)กรณีที่ต้องแจ้งให้ผู้มีส่วนได้เสียคัดค้าน เมื่อรวมเวลาตั้งแต่วันมีคำขอการแจ้งให้คัดค้านการพิจารณาว่าจะสั่งเปิดเผยหรือไม่เปิดเผย รวมแล้วต้องไม่เกินสามสิบวัน ยกเว้นในกรณีที่มีเหตุจำเป็น ให้ขออนุมัตินายกองค์การบริหารส่วนตำบลขยายเวลาออกไปแต่ต้องแสดงเหตุผลและรวมเวลาแล้วต้องไม่เกินหกสิบวันหมวด ๖สถานที่บริการข้อมูลข่าวสาร ข้อ๒๖ ศูนย์ข้อมูลข่าวสารของราชการองค์การบริหารส่วนตำบลบัวทองตั้งอยู่ที่ที่ทำการองค์การบริหารส่วนตำบลบัวทอง หมู่ที่ ๑ บ้านสวายสอถนนบุรีรัมย์ - สตึก ตำบลบัวทอง อำเภอ เมืองบุรีรัมย์ จังหวัดบุรีรัมย์ ๓๑๐๐๐หมายเลขโทรศัพท์ ๐๙ ๔๕๓๐ ๐๑๓๑ ไปรษณีย์อิเล็กทรอนิกส์ เว็บไซต์ www.buathong.go.thประกาศ ณ วันที่ ๓๐พฤศจิกายน พ.ศ. ๒๕๕๘ชาตรี ท้าวพยุงนายกองค์การบริหารส่วนตำบลบัวทองปริยานุช/จัดทำ๒๕ มกราคม ๒๕๕๙วริญา/ตรวจ๒๘ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๖ ง/หน้า ๑/๒๑ มกราคม ๒๕๕๙